Obelių geležinkelio stotis

Obelių geležinkelio stotis – geležinkelio stotis Obelių miesto (Rokiškio rajonas) šiaurinėje dalyje, Stoties g. 1, geležinkelio ruože Radviliškis–Daugpilis.Obelių geležinkelio stotis. Imones.lt (tikrinta 2022-03-25). Nebeveikianti.

 Istorija 

1872–1873 m. už 1 km į šiaurę nuo Obelių nutiestas Radviliškio–Kalkūnų geležinkelis, 1873 m. čia atidaryta stotis, kuriai suteikta IV kategorija. Pastatyti mediniai keleivių namai, fasade ornamentuoti drožiniais. Ilgainiui stoties miestelis suaugo su Obeliais.

Po I pasaulinio karo Obelių stotis priskirta Įlaukės komendantūrai, kuri buvo įsteigta 1919 m. lapkričio 27 d. ir panaikinta po Lietuvos pasienio teritorijos mainų su Latvija. Šiai komendantūrai priklausė Obelių–Kalkūnų, Įlaukės–Juodbrastos, Įlaukės–Alūkstos ir Įlaukės–Beverno ruožai.

XX a. tarpukariu prie Obelių geležinkelio stoties veikė Lietuvos geležinkelių policijos punktas, įrengta muitinė su sandėliais ir vagonais-šaldytuvais, veikė geležinkelio remonto dirbtuvės, geležinkeliečių poilsio namai.Vytautas Butėnas. Paremkime akciją „Rokiškio krašto vėliavos Baltijos kelyje“. 2019-07-31, Obeliai.eu (tikrinta 2022-03-25). 1923 m. stoties gyvenvietėje surašyti 69 gyventojai. Tarpukariu žemės ūkio kooperatyvas „Viltis“ stotyje laikė naftos produktų talpas ir aprūpindavo Obelių, Dusetų, Antazavės apylinkes. 1937 m. tarptautinis traukinys-ekspresas „Nord“ 98 km ruožą nuo Obelių iki Panevėžio nuvykdavo per 72 minutes.

1941 m. birželį iš stoties ištremta 97 žmonių, tarp jų 22 mokytojai. Iki II pasaulinio karo stotis buvo už kelių šimtų metrų į vakarus nuo dabartinės (). II pasaulinio karo metu medinė stotis sudeginta.Obelių geležinkelio stotis. Limis.lt (tikrinta 2025-04-24).

2001 m. keleivinių traukinių eismas iš Šiaulių dėl mažo keleivių srauto sutrumpintas iki Rokiškio. 2010 m. Vyriausybė nutarė uždaryti Obelių geležinkelio stotį motyvuodama galimu AB „Lietuvos geležinkeliai“ lėšų sutaupymu ir krovininių traukinių pagreitėjimu. Tais pačiais metais stotis ir uždaryta.Dalia Zibolienė. Uždaroma Obelių geležinkelio stotis. 2010-03-02, Grokiskis.lt (tikrinta 2022-03-25).

 Šaltiniai 

Gelež
Kategorija:Rokiškio rajono savivaldybės geležinkelio stotys